ผมได้เข้ารับการรักษาอาการแพ้ยาฆ่าเชื้อ cavumox 1g หลังจากมีอาการผื่นขึ้นทั้งตัว แต่ไม่คัน ไม่มีไข้ ช่วงแรกที่ไปพบแพทย์ ผื่นขึ้นเป็นจุดแดงคล้ายออกหัด แต่ว่าขึ้นแค่ครึ่งตัวบน พอหลังจากกลับจาก โรงพยาบาล สั่งยาชุดใหม่ให้ ยาเก่าที่แพ้หยุดทานทันที จากมื้อสุดท้ายของยาชุดเก่าคือ ช่วงเย็น รับยาชุดใหม่ทานมื้อแรกคือ เที่ยง พอกลับมาบ้าน ทานยามื้อเย็นสองทุ่ม แต่ว่าอาการแพ้ยาเพิ่มขึ้น มีผื่นขึ้นจนถึงเท้า และมีอาการกลืนน้ำลายลำบาก และมีอาการคันตามตัวร่วมด้วย หลังจากรักษาอาการแพ้ยาอยู่3วัน มีอาการคล้ายๆผิวแห้งแล้วคันๆตอนช่วงฤดูหนาว อันนี้ต้องแก้ไขยังไง หรือต้องแจ้งแพทย์ผู้ทำการรักษาครับ
สวัสดีคะ ก่อนอื่น ไม่สามารถที่จะเปิดดูรูปได้นะค่ะแต่คงต้องเรียนถามก่อนว่า ได้ยาฆ่าเชื้อcavumox 1g เนื่องจากติดเชื้ออะไรค่ะ เพราะยาจะให้ได้ในกลุ่มเรื่องของการติดเชื้อทางเดินหายใจ ทางผิวหนังที่คิดถึงพวกเชื้อที่ไม่ใช้ออกซิเจน หรือ ดื้อต่อกลุ่มยาเพนนิซิลลินธรรมดาค่ะเอาเป็นว่าเคยมีประวัติแพ้ยาไหมค่ะ เพราะยากลุ่มนี้เป็นยากลุ่มใหญ่ ต้องใช้ด้วยความระมัดระวังค่ะ ควรได้รับการซักประวัติแพ้ยาจากเภสัชกร และได้ใบแพ้ยาเพื่อพกติดตัวค่ะที่สำคัญที่สุดการแพ้ยา มีสองแบบค่ะ เป็นการแพ้ยาที่เกิดขึ้นทันที คือ มีผื่นแดงตามตัวใหญ่ คัน หายใจลำบากมีไข้ พวกนี้เรียกanaphylaxis ซึ่งอาจจะต้องนอนดูอาการที่โรงพยาบาลค่ะ เพราะมีโอกาสที่หลอดลมจะตีบได้ค่ะแต่อีกแบบเป็นแบบค่อยเป็นค่อยไปได้ยาสองสามวันถึงเริ่มมีผื่นคันขึ้นตามตัวค่ะ พวกนี้อาจจะให้ยาแก้แพ้ เป็นยาฉีดยากดภูมิ แล้วก็มักจะดีขึ้นค่ะในกรณีของผื่นขึ้นในช่วงแรกเหมือนการติดเชื้อไวรัส คือ หัดจริงค่ะ เพราะขึ้นจากหัวลงเท้าค่ะ แต่ก็ไม่สามารถแยกจากประวัติการแพ้ยาได้ชัดเจนค่ะ ต้องคิดไว้ทั้งสองอย่างค่ะปกติการแพ้ยา ถ้าไม่ได้แพ้เข้าไปถึงชั้นผิวหนังลึก ผื่นมักจะหายไปเองนอกจากจะเกามากอาจจะมีการติดเชื้อได้ และส่วนใหญ่ไม่ทิ้งรอยค่ะ แต่ถ้ามีปัญหาลามถึงหนังแท้จะทำให้เป็นตุ่มน้ำ หรือ ผิวหนังลอก หรือ มีแผลได้ค่ะดังนั้นแนะนำก่อนค่ะ ว่าควรปรึกษาแพทย์อีกครั้งเรื่องยา และ ควรได้รับการออกใบแพ้ยาค่ะ และพกติดตัวตลอดเวลาค่ะ